CELEX: 62013CN0518
Language: sl
Date: 2013-09-26 00:00:00
Title: Zadeva C-518/13: Predlog za sprejetje predhodne odločbe, ki ga je vložilo Court of Appeal (England & Wales) (Civil Division) (Združeno kraljestvo) 26. septembra 2013 – The Queen na predlog Eventech Ltd proti The Parking Adjudicator

14.12.2013   
            
            
               SL
            
            
               Uradni list Evropske unije
            
            
               C 367/24
            
         Predlog za sprejetje predhodne odločbe, ki ga je vložilo Court of Appeal (England & Wales) (Civil Division) (Združeno kraljestvo) 26. septembra 2013 – The Queen na predlog Eventech Ltd proti The Parking Adjudicator
   (Zadeva C-518/13)
   2013/C 367/43
   Jezik postopka: angleščina
   
      Predložitveno sodišče
   
   Court of Appeal (England & Wales) (Civil Division)
   
      Stranke v postopku v glavni stvari
   
   
      Pritožnica: The Queen na predlog Eventech Ltd
   
      Tožena stranka: The Parking Adjudicator
   
      Drugi stranki v postopku: London Borough of Camden, Transport for London
   
      Vprašanja za predhodno odločanje
   
   
               1.
            
            
               Ali to, da so pasovi za avtobuse na javnih cestah v času obratovanja teh pasov za avtobuse na voljo taksijem vrste black cabs, taksijem vrste minicabs pa ne, v okoliščinah obravnavane zadeve vključuje uporabo „državnih sredstev“ v smislu člena 107(1) PDEU?
            
         
               2.
            
            
               
                           (a)
                        
                        
                           Kaj je upoštevni cilj, glede na katerega je – v okviru ugotavljanja, ali je ukrep, da so pasovi za avtobuse na javnih cestah v času obratovanja teh pasov za avtobuse na voljo taksijem vrste black cabs, taksijem vrste minicabs pa ne, selektiven v smislu člena 107(1) PDEU – treba presojati vprašanje, ali so taksiji vrste black cabs in taksiji vrste minicabs v primerljivem pravnem in dejanskem položaju?
                        
                     
                           (b)
                        
                        
                           Če je mogoče dokazati, da je vsaj del upoštevnega cilja v smislu vprašanja 2(a) vzpostavitev varnega in učinkovitega sistema prevoza in da za to, da je taksijem vrste black cabs dovoljena vožnja po pasovih za avtobuse, obstajajo razlogi varnosti in/ali učinkovitosti, ki se za taksije vrste minicabs ne uporabljajo enako, ali je mogoče šteti, da zadevni ukrep ni selektiven v smislu člena 107(1) PDEU?
                        
                     
                           (c)
                        
                        
                           Ali je pri odgovoru na vprašanje 2(b) treba upoštevati, ali država članica, ki se sklicuje na to utemeljitev, poleg tega dokaže, da je ugodnejše obravnavanje taksijev vrste black cabs v primerjavi s taksiji minicabs sorazmerno in ne presega tega, kar je potrebno?
                        
                     
         
               3.
            
            
               Ali to, da so pasovi za avtobuse na javnih cestah v času obratovanja teh pasov za avtobuse na voljo taksijem vrste black cabs, taksijem vrste minicabs pa ne, lahko prizadene trgovino med državami članicami v smislu člena 107(1) PDEU v okoliščinah, v katerih se zadevna cesta nahaja v osrednjem Londonu, državljanom drugih držav članic pa ni prepovedano, da so lastniki ali vozniki bodisi taksijev vrste black cabs bodisi taksijev vrste minicabs?